b'\n_START_ARTICLE_\nDinastija Liang\n_START_SECTION_\nPovijest\n_START_PARAGRAPH_\nOsnovao ju je general Xiao Yan kada je 502. godine zbacio cara Hea, posljednjeg vladara prethodne dinastije Ju\xc5\xbeni Qi. Tijekom njegove vladavine, perzijanski veleposlanici su 547. god. platili danak u jantaru. Njegova izuzetno duga vladavina je ostala upam\xc4\x87ena kao vrijeme napretka i mira, ali je pred njen kraj dr\xc5\xbeava pogo\xc4\x91ena politi\xc4\x8dkom nestabilno\xc5\xa1\xc4\x87u, te je 555. godine, samo nekoliko godina nakon njegove smrti, njegovog nasljednika cara Jinga general Chen Baxian koji je osnovao novu dinastiju Chen prisilio na abdikaciju. Iste je godine Wuov unuk Xuan sebe proglasio carem, \xc5\xa1to neki povjesni\xc4\x8dari smatraju po\xc4\x8detkom nove, tzv. Zapadne dinastije Liang, a drugi nastavkom dinastije Liang. Njezini vladari, za razliku od prethodne dinastije, nisu imala suverenu vlast, odnosno bili su u vazalnom odnosu prema sjevernim dinastijama Zapadni Wei, Sjeverni Zhou i na kraju dinastiji Sui \xc4\x8diji ju je vladar car Wen slu\xc5\xbebeno ukinuo 587. god._NEWLINE_Potomak dinastije Liang, Xiao Xian, je poku\xc5\xa1ao obnoviti ovu dinastiju po kolapsu dinastije Sui, no njega je porazio i pogubio Car Gaozu od Tanga.'